Moskva pisaraid ei usu

"Moskva pisaraid ei usu" (vene keeles "Москва слезам не верит") on Nõukogude Liidu 1979. aasta film, mille režissöör oli Vladimir Menšov.

Film räägib noorest provintsitarist, kes läheb Moskvasse õppima ja õnne otsima. Filmi peakangelane armub, kuid kallim jätab ta maha. Siiski ei heida noor naine meelt ning kasvatab üksi üles tütre ja teeb seejuures veel tööl hiilgavat karjääri. Lõpuks kingib elu talle kohtumise suurepärase mehega ja tõelise õnne... 

Film sai 1981. aastal parima võõrkeelse filmi Oscari.

Kirjandus
Valentin Tšernõhh. "Halamisest pole abi", filmi "Moskva pisaraid ei usu" kirjanduslik stsenaarium, tõlkinud Heli Speek ja Olev Remsu. Loomingu raamatukogu nr. 18, 1983, Tallinn, kirjastus “Perioodika”
Filmi analüüs leidub Olev Remsu "Filmidraamatehnikas", TÜ kirjastus, 2016.

Kategooria:Nõukogude Liidu filmid
Kategooria:1979. aasta filmid